Document ID: 32004R1449

32004R1449
L 267/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1449/2004 НА KОМИСИЯТА
от 13 август 2004 година
за изменение на Регламент (ЕИО) № 1609/88 по отношение на последната дата, до която маслото трябва да е постъпило за съхранение, за да може да бъде продадено по силата на Регламент (ЕИО) № 3143/85 и Регламент (ЕО) № 2571/97
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
По силата на член 1 от Регламент (ЕО) № 2571/97 на Комисията от 15 декември 1997 г. относно продажбата на масло на намалени цени и за отпускането на помощ за сметана, масло и концентрирано масло за използването им при производството на сладкарски изделия, сладолед и други храни (2) маслото от интервенция, което се предлага за продажба, трябва да е постъпило за съхранение преди дата, която следва да бъде определена.
(2)
Предвид ситуацията на пазара на маслото и количествата масло, които се съхраняват в интервенционни складове, датата в член 1 от Регламент (ЕИО) № 1609/88 на Комисията (3) по отношение на маслото, упоменато в Регламент (ЕО) № 2571/97, следва, следователно, да бъде променена.
(3)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕИО) № 1609/88 втора алинея се заменя със следното:
„Маслото, упоменато в член 1, параграф 1, буква а) от Регламент (ЕО) № 2571/97, трябва да е било прието за съхранение преди 1 юни 2002 г.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 август 2004 година.

Labels: 3
17